กอทิกอ็องฌ์แว็ง

ไฟล์:Hopital-St-Jean-Angers (3).JPG|thumb|เพดานโค้งแบบอ็องฌ์แว็งที่ L'Hôpital Saint-Jean เมืองอ็องเฌ
กอทิกอ็องฌ์แว็ง (Gothique Angevin) หรือ กอทิกแพลนแทเจเนต (Gothique Plantagenêt) หรือเรียกอีกอย่างหนึ่งว่า กอทิกแบบตะวันตก เป็นสถาปัตยกรรมกอทิกแบบหนึ่งของฝรั่งเศส

**ลักษณะทางสถาปัตยกรรม**
สถาปัตยกรรมกอทิกแบบอ็องฌ์แว็งนี้มีลักษณะเฉพาะตัวซึ่งต่างกับกอทิกแบบทั่วไป (หรือ อีล-เดอ-ฟร็องซ์) ซึ่งประกอบด้วยซุ้มประตูทางเข้าจำนวนสามซุ้ม โดยบริเวณด้านข้างของวิหารจะไม่พบครีบยันลอย (เหมือนที่มหาวิหารแห่งปัวตีเย ซึ่งบริเวณกำแพงด้านนอกเป็นเพียงแค่ผนังเรียบๆธรรมดา)
สันเพดานโค้ง(เกือบครึ่งวงกลม)แบบกอทิกอ็องฌ์แว็งที่วิหารน็อทร์-ดามแห่งปุย
แต่สิ่งที่ถือว่าโดดเด่นที่สุดของสถาปัตยกรรมกอทิกแบบนี้ คือ เพดานโค้งภายในอาคาร ซึ่งจะลึกและแคบกว่าปกติ (หมุดกลางเพดานมักจะอยู่ในตำแหน่งที่สูงและลึกกว่าเพดานโค้งครึ่งวงกลม) โดยถ้าในสถาปัตยกรรมกอทิกแบบทั่วไป หลุมเพดานจะตื้นและแบนกว่า (หมุดกลางเพดานมักจะอยู่ในตำแหน่งเดียวกันกับแนวเพดานโค้งครึ่งวงกลม)  
บริเวณเพดานโค้งมักจะประกอบด้วยสันแบบแปดแฉก ซึ่งจะรวมเข้าหากันบริเวณหมุดกลางเพดานทรงกลม ซึ่งยังสามารถพบเห็นเพดานโค้งแบบนี้ได้ตามโบราณสถานกว่าสี่สิบแห่งในเมืองอ็องฌู โดยเฉพาะอย่างยิ่งที่มหาวิหารอ็องเฌ หมุดเพดานอยู่ในตำแหน่งที่สูงกว่าเพดานโค้งครึ่งวงกลมถึง 3.50 เมตร และในคริสต์ศตวรรษที่ 12 จะเริ่มพบว่าสันเพดานจะมีจำนวนแฉกที่มากขึ้นและละเอียดมากขึ้น โดยมักจะตั้งอยู่บนเสาสูงทรงกระบอกตรง เหมือนกับที่พบในอารามนักบุญแซร์ฌแห่งอ็องเฌ (abbaye Saint-Serge d'Angers)
ซึ่งสถาปัตยกรรมรูปแบบนี้จะพบในช่วงกลางคริสต์ศตวรรษที่ 12 ซึ่งเป็นการผสมผสานองค์ประกอบแบบกอทิก (โดยเฉพาะบริเวณเพดานโค้งสันแบบกอทิก) กับองค์ประกอบทางสถาปัตยกรรมแบบโรมาเนสก์ของภาคตะวันตกของฝรั่งเศส (วิหารที่มีโดมเป็นองค์ประกอบเหมือนกับที่มหาวิหารอ็องกูแลม และมหาวิหารเปรีเกอ) ซึ่งยังรวมถึงลักษณะของบริเวณกลางโบสถ์ซึ่งประกอบด้วยทางเดินกลางเพียงแห่งเดียว (ไม่มีทางเดินข้าง) หรือมิฉะนั้นจะมีถึง 3 ทาง นอกจากนั้นยังพบว่าบริเวณสันเพดาน ที่มีลักษณะเกือบโค้งเป็นครึ่งวงกลมซึ่งทำให้ไม่มีความจำเป็นต้องใช้ครีบยันลอยเป็นตัวรับน้ำหนัก

**บริเวณที่พบ**
สถาปัตยกรรมกอทิกแบบอ็องฌ์แว็งพบได้ในแถบตะวันตกของประเทศฝรั่งเศส โดยเฉพาะอย่างยิ่ง เมน ตูแรน ลีมูแซง ปัวตู อากีแตน และยังรวมไปถึงเมืองในอาณานิคมในสมัยนั้น เช่น เนเปิลส์ และซิซิลี

**ประเทศฝรั่งเศส**
ตัวอย่างที่งดงามที่สุดตามของสถาปัตยกรรมกอทิกอ็องฌ์แว็ง ได้แก่- อดีตอาราม Abbaye Saint Pierre et Paul (ปัจจุบันคือโบสถ์ Notre-Dame de la Couture แห่งเลอม็อง)- อาสนวิหารนักบุญมอริสแห่งอ็องเฌ (Cathédrale Saint-Maurice d'Angers)- โรงพยาบาลเก่า Hôpital Saint-Jean d'Angers (ปัจจุบันคือพิพิธภัณฑ์ Musée Jean-Lurçat)- ชาเปลของปราสาทอ็องเฌ (château d'Angers)- L'abbaye de Fontevraud, près de Saumur et de la Loire- la Collégiale Saint-Martin d'Angers- L'abbaye Notre Dame du Loroux sur la commune de Vernantes dans le Maine-et-Loire,- La Cathédrale Saint-Pierre de Poitiers- L'Église Sainte-Radegonde de Poitiers- Le Palais des Ducs d’Aquitaine, Comte de Poitou à Poitiers- L'église Saint-Étienne de Celle-Lévescault dans le Poitou- อาสนวิหารนักบุญฌูเลียงแห่งเลอม็อง (Cathédrale Saint-Julien du Mans)- อาสนวิหารนักบุญอันดรูว์แห่งบอร์โด (Cathédrale Saint-André de Bordeaux)- La Collégiale Notre-Dame du Puy-Notre-Dame
ไฟล์:Cathedrale d'Angers voute.jpg|หมุดเพดานของมหาวิหารอ็องเฌ
ไฟล์:EgliseNDdelaCoutureVueGeneraleInterieure.JPG|บรรยากาศภายในของโบสถ์ Notre-Dame de la Couture
ไฟล์:Fontevraud04.jpg|เพดานโค้งของ Abbaye de Fontevraud
ไฟล์:Poitiers Palais Justice Salle pas perdus(4).jpg|กอทิกอ็องฌ์แว็งของอดีตพระราชดยุกแห่งอากีแตน ณ ปัวตีเย
ไฟล์:Nef de l'Eglise du Puy-Notre-Dame. Style Gothique Plantagenêt. DSC 1855.jpg|บริเวณกลางโบสถ์ของโบสถ์ Notre-Dame แห่ง Puy-Notre-Dame
ไฟล์:Cathedrale d'Angers orgue.jpg|เพดานโค้งของมหาวิหารอ็องเฌ
ไฟล์:CathédraleLeMansNefRomaneChoeurGothique1.JPG|บริเวณสันเพดานโค้งของมหาวิหารเลอม็อง
ไฟล์:Poitiers - Cathédrale Saint-Pierre 13.jpg|เพดานโค้งเหนือบริเวณกลางโบสถ์ของมหาวิหารปัวตีเย
ไฟล์:Bordeaux Cathedrale Interior.jpg|บริเวณกลางโบสถ์ของมหาวิหารบอร์โด

**อ้างอิง**

**ดูเพิ่ม**
 สถาปัตยกรรมกอทิก- สถาปัตยกรรมกอทิกแบบฝรั่งเศส- แผนผังมหาวิหาร

หมวดหมู่:สถาปัตยกรรมสมัยกลาง
หมวดหมู่:สถาปัตยกรรมตะวันตก
หมวดหมู่:ประวัติศาสตร์สถาปัตยกรรม
หมวดหมู่:รูปแบบสถาปัตยกรรม